OpenLLM-France/wikimedia huggingface dataset:
# Claudia Malagelada

Clàudia Malagelada (Sant Feliu de Llobregat, 2007) bartzelonar aktorea eta dantzaria da, eta ezaguna da Creatura filmean duen protagonistakide-rolarengatik. Elena Martinek eta Gimenok zuzendu zuten filma, eta 2023ko irailaren 8an estreinatu zen.
2024ko urtarrilaren 4an Gaudí Sarietan Interpretazio hoberenaren saria jaso zuen Creatura filmean egindako lanarengatik. Lan berarekin 2024an Goya Sarietako aktore berri onenaren izendapena jaso zuen.

## Biografia

Bartzelonako Antzerki Institutuko Dantza Kontserbatorio Profesionalean ikasi zuen eta Instagramen bidez Creatura filmerako castinga aurkitu zuen.

## Sariak

* 2024an emakume interpretazio onenaren Gaudí Saria Creatura filmeko lanarengatik.
* 2024an Goya Sarietako aktore berri onenaren izendapena Creatura filmeko lanarengatik.

## Erreferentziak

* ↑ Se estrena en España «Creatura». 2023-09-07.
* ↑ 'Creatura', valiente exploración de la sexualidad femenina desde la infancia. 2023-09-07.
* 1 2 «Conoce a Clàudia Malagelada, mejor actriz revelación en los Gaudí por ‘Creatura’, la película sobre el deseo sexual femenino» woman.elperiodico.com 2024-02-07.
* ↑ (Gaztelaniaz) «Conoce a Clàudia Malagelada, mejor actriz revelación en los Gaudí por ‘Creatura’, la película sobre el deseo sexual femenino» woman.elperiodico.com 2024-02-07 (Noiz kontsultatua: 2024-02-11).
* 1 2 (Gaztelaniaz) Megía, Carlos. (2024-02-10). «Clàudia Malagelada, nominada al Goya por ‘Creatura’: “Es fuerte que nos hayan hecho sentir asco de nuestro propio cuerpo”» El País (Noiz kontsultatua: 2024-02-11).
* 1 2 (Gaztelaniaz) «Lista completa de premiados y nominados en los Premios Goya 2024» www.antena3.com 2024-02-10 (Noiz kontsultatua: 2024-02-11).
* ↑ (Gaztelaniaz) Nast, Condé. (2024-02-10). «“La reina Letizia nos dijo que le parecía una película muy necesaria”: Elena Martín Gimeno y Clàudia Malagelada (Creatura) en los Goya 2024» Vanity Fair (Noiz kontsultatua: 2024-02-11).
* ↑ (Gaztelaniaz) «Los Premios Goya de la generación improbable» www.larazon.es 2024-02-10 (Noiz kontsultatua: 2024-02-11).
* ↑ Elena Martín: "'Creatura' és una pel·lícula sobre el cos i els seus bloqueigs". .
* ↑ Entrevista a Clara Segura i Clàudia Malagelada - Creatura. .

## Kanpo estekak

* Elkarrizketa Clara Segura eta Clàudia Malagelada - Creatura
* Datuak: Q123013359
# Claudia Presăcan

Claudia Presacan (Sibiu, Rumania 1979ko abenduaren 28a) gimnasta artistiko errumaniar bat da. Osotara 4 aldiz irabazi zituen munduko txapelketak, 3 aldiz taldeko lehiaketan eta behin bakarka. Taldean zegoenean 1994, 1995 eta 1997an irabazi zuen. Honez gain, 2000. urteko olinpiadetan ere urrezko domina lortu zuen taldekako proban.

## Ibilbidea

Gauza asko lortu ditu urte gutxi zituela, Dortmund 1994, Sabae 1995 eta Lausanne 1997ko Munduko Kopetan beti lortu zuen urrea taldekako lehian, hauen aurretik: Estatu Batuak, Txina eta Errusia, hurrenez hurren. Lehiaketa hauetan Simona Amânar, Loredana Boboc, Maria Olaru, Andrea Isarescu eta Andreea Răducanen laguntza izan zuen sari hau irabazteko.
Presăcan senior lehiaketetara joan zen geroago 1994an, 1994ko Taldekako Munduko Txapelketan parte hartu zuen Errumaniako taldearekin eta urrezko dominaren errendimenduan lagundu zuen. Hurrengo urtean, 1995eko Sabaeko Munduko Txapelketan, Errumaniako lehen sailkatuko taldekide izan zen. Hala ere, 1996ko Olinpiar Jokoak galdu zituen eskua hautsi zuelako.
Presăcan 1997an itzuli zen lehiaketara, eta Errumaniako taldearekin Munduko Txapelketako hirugarren domina irabazi zuen urte horretako Lausanan jokatutako Munduko Txapelketan. Lesioek 1999ko taldetik kendu zuten, baina garaiz errekuperatu zen 2000ko Olinpiar Jokoetan Errumaniako selekzioan leku bat lortzeko. Taldearen urrezko dominan lagundu zuen eta balantza probako finalerako sailkatu zen, non laugarren sailkatu zen, dominetatik kanpo.
Jokoak amaitu ondoren, Presăcanek anemia kasu larri batekin lehiatu zuela agerian geratu zen. 6,3ko hemoglobina maila izan arren, Ioachim Oana taldeko medikuak baimendu zuen lehiatzeko.

## Erreferentziak

* ↑ «International GYMNAST Magazine Online» web.archive.org 2003-02-15 (Noiz kontsultatua: 2021-11-19).

## Kanpo estekak

* Datuak: Q446970
# Charles Keene

Charles Keene (1846 - 1926ko azaroaren 29a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Perry Keene

## Kanpo estekak

* Datuak: Q5079702
# Charles K. Kao

Charles Kuen Chao (Shanghai, 1933ko azaroaren 4 – Sha Tin, Hong Kong, 2018ko irailaren 23a) zuntz optikoaren aita, Hong Kongeko estatubatuar ingeniaria eta fisikaria izan zen. 2009an Fisikako Nobel Saria jaso zuen.
* Datuak: Q16389
* Multimedia: Charles K. Kao / Q16389
# Charles Lamb

Charles Lamb (Londres, 1775eko otsailaren 10a - Edmonton, 1834ko abenduaren 27a) britainiar idazlea izan zen. 1796an argitaratu zuen bere lehen obra, lau sonetok osaturiko poesia-bilduma bat. Sona handia lortu zuen A Tale of Rosamund Gray narrazioari esker 1798an. 1801. urtean idatzi zuen, drama-idazle isabelinoen ereduari jarraiki, John Woodvil drama. 1807an eman zuen argitara Shakespeareren antzerkian oinarrituriko Tales from Shakespeare (Ipuinak), bere arreba Maryrekin batera idatzi zituenak. 1810-1811 urteetan Shakespeare eta Hogarth idazle britainiarren gaineko saiakerak argitaratu zituen, baina haren obrarik ezagunenak 1820-1825 urte-bitartean Elia izenaz idatzi zituen saiakerak izan ziren, geroago Eliaren saiakerak izenburuko bilduma osatu zutenak. Harenak dira, halaber, ondorengo lanak: The Adventures of Ulysses (1808); Mrs. Leicester´s School (1809); eta Specimens of English Dramatic Poets Who Lived About the Time of Shakespeare (1808).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q372984
* Multimedia: Charles Lamb / Q372984
# Charles Lang

Charles Bryant Lang, Jr. (Bluff, Utah, 1902ko martxoaren 27a- Santa Monica, Kalifornia, 1998ko apirilaren 3a) estatubatuar zinema argazkilaria izan zen. Leon Shamroyrekin batera, historian argazkigintza onenaren Oscar Saria lortzeko izendapen gehien izandako argazkilaria izan da, 18 aldiz hain zuzen ere. Hala ere, bakarra lortu zuen.

## Oscar Sariak
### Irabazi

* A Farewell to Arms (1932)

### Izendapen

* The Right to Love (1930)
* Arise, My Love (1940)
* Sundown (1941)
* So Proudly We Hail! (1943)
* The Uninvited (1944)
* Cross My Heart (1946)
* The Ghost and Mrs. Muir (1947)
* A Foreign Affair (1948)
* Sudden Fear (1952)
* Sabrina (1954)
* Queen Bee (1955)
* Separate Tables (1958)
* Some Like It Hot (1959)
* The Facts of Life (1960)
* One-Eyed Jacks (1961)
* How the West Was Won (1962)
* Bob & Carol & Ted & Alice (1969)
* Butterflies Are Free (1972)
* Datuak: Q486883
* Multimedia: Charles Lang / Q486883
# Charles Kingsley

Charles Kingsley (Holne, Devon, Ingalaterra, 1819 – Eversley, Hampshire, Ingalaterra, 1875) idazle britainiarra izan zen.

## Biografia

Apaiz anglikanoa zen. Sozialismo kristaua delakoaren sortzaileetariko bat izan zen. Oso ospetsu egin zen J.H. Newmanekin izan zuen liburu bidezko eztabaida gogorraren ondorioz.
Saiakerak, erakustaldiak, olerki lirikoak idatzi zituen, baina gaur egun eleberriengatik da, batez ere, ezaguna. Yeast (1848, Hartzidura) eta Alton Locke (1850) eleberrietan gai soziala erabili zuen, helburu didaktikoekin.
Eleberri historikoak landuagoak eta biribilagoak dira: West-ward ho! (1885, Mendebal aldera!); Hereward the wake (1866, Hereward zelataria).
Darwinen teoriak garai hartan onartu zituen apaiz bakarretakoa izan zen Kingsley, eta haurrentzako kontakizun batean azaldu zituen: The water-babies (1863, Uretako haurrak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q353238
* Multimedia: Charles Kingsley / Q353238
# Charles Korta

Charles Eustache Korta (Baiona, 1805eko azaroaren 2a - Angoumé, 1870eko ekainaren 14a) lapurtar politikaria izan zen, bonapartismoaren aldekoa. Landetako kontseilari orokorra, Bigarren Inperioaren garaian, senataria izan zen.

## Erreferentziak

* Datuak: Q2958785
* Multimedia: Charles Corta / Q2958785
# Charles Joseph Minard

Charles Joseph Minard (Dijon, Frantzia, 1781eko martxoaren 27a - Bordele, 1870eko urriaren 24a), ingeniari zibila izan zen, ospetsua batez ere estatistikak eta datu multzoak grafikoki irudikatzeko asmatu zituen irudi eta datu diagramengatik.
* Datuak: Q1065131
* Multimedia: Charles Joseph Minard / Q1065131
# Charles Konan Banny

Charles Konan Banny (Divo, 1942ko azaroaren 11 – Neuilly-sur-Seine, 2021eko irailaren 10a) bolikostar bankari eta politikaria izan zen. Boli Kostako lehen ministroa izan zen 2005etik 2007ra.
1976an Mendebaldeko Afrikako Estatuen Banku Zentralean sartu zen. 1994tik 2000ra bitartean, Bankuko gobernadorea izan zen.
2005eko abendutik 2007ko apirilera, Boli Kostako trantsizio-gobernuko lehen ministro eta Ekonomia eta Finantza ministro izan zen.
2021eko irailean COVID-19tik gaixotu eta Frantziara eraman zuten, eta han hil zen.
# Charles Krebs

Charles Krebs (St. Louis, Missouri, 1936ko irailaren 17a) estatubatuar zoologo eta ekologista da.
Ikasle garaian, St. Louiseko larru-saltegi batentzat lan egin zuen udetan, fokak harrapatuz Bering itsasoan. Minnesota Unibertsitatean ikasketak egindakoan (1957), Vancouverrera joan zen, Dennis Chittyrekin ikastera, leming-ugaztunetan aditua bera. Britainiar Columbiako Unibertsitateko ikastaldia bukatuta (1962), eta Berkeleyn bi urtez ikerkuntzan aritu ondoren, jaioterrira itzuli zen ostera, zoologia irakastera Indianako Unibertsitatean. 1970ean Vancouverrera itzuli zen, eta harrezkero zoologia-irakasle izan da Britainiar Columbiako Unibertsitatean. Lemingen eta iparraldeko beste ugaztun txiki batzuen kopurua zenbait urtez behin (lau-hamar urte bitarteko epean) bat-batean izugarri murriztea zergatik gertatzen den argitzea izan da haren lanaren helburu nagusia. Misterio hori argitzen saiatzeko, futbol-zelai baten neurriko belardi bat hesiz inguratu zuen, hesi barruan bizitzen jarritako sagu-populazioarekin zer gertatzen den ikusteko. Urtebetean bakarrik sagu-populazioa bost aldiz handitu zen. Krebsen ustez, bizi-baldintzak gogortu ahala, eta hautaketa naturalaren kariaz, banako oldarkorrenak nagusitzen dira. Azkeneko populazio-galera edo hilketa handi bat-batekoa, berriz, badirudi amek eragina dela, auzo habietako ume guztiak hiltzen dituztelako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q9189042
* Multimedia: Charles Krebs / Q9189042
# Charles Koechlin

Charles Koechlin (Paris, Frantzia, 1867ko azaroaren 27a - Le Canadel, Var, Frantzia, 1950eko abenduaren 31) musikagilea eta musikako teorikoa izan zen. Parisko kontserbatorioan ikasi zuen Massenetekin eta Faurérekin. Satieren eta Stravinskiren eragina jaso zuen. Koechlinek bitonalitatea, politonalitatea eta atonalitatea erabiltzen zituen, eta polifonia korapilatsuak ere egin zituen batzuetan.
Kiplingen Oihaneko liburuan oinarrituta, poema sinfonikoak idatzi zituen. Arlo horren barnean aurkitzen dira Koechlinen lan nagusiak: La Course de Printemps, La Méditation de Purum Baghat, La Loi de la Jungle, Les Bandar-Log. Ganberako musika idatzi zuen eta sonatak musika-tresnetarako. Musika-lan ugari idatzi zituen, eta baita Debussyri eta Fauréri buruzko liburuak ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q72543
* Multimedia: Charles Koechlin / Q72543
# Comezzano-Cizzago

Comezzano-Cizzago Italiako udalerri bat da. Bresciako probintzian kokatuta dago, Lombardia eskualdean. 4.080 biztanle ditu, 15,44 kilometro koadroko azaleran banatuta.

## Mugakideak

Comezzano-Cizzagok honako udalerri hauekin egiten du muga:
Castelcovati Castrezzato Chiari Corzano Orzivecchi Pompiano Roccafranca Trenzano

## Kanpo estekak

* Datuak: Q104069
* Multimedia: Comezzano-Cizzago / Q104069
# Comfortably Numb

Comfortably Numb 1979an Pink Floyd britainiar musika taldeak The Wall diskoaren barnean kaleratutako abesti bat da. Piezak 6:21 minutuko iraupena du, eta David Gilmour-ek konpondu zuen (hitzak Roger Waters-enak izanik).
1980ko elkarrizketa batean Roger Waters-ek azaldu zuen nola bururatu zitzaion abesti honen testua: Filadelfian kontzertu bat eman aurretik, eta hepatitis bortitz baten ondorioz min zorrotza zuela, mediku batek lasaigarri bat eman zion; horrek sedazioa eta erdi-paralisia eragin zion, eta zailtasun biziak sortu kontzertu eman ahal izateko. Gaiaren hitzak, hain zuzen, sedazio egoera bati aipamena egiten diote, Waters-en gustuko ohiko lengoai kriptikoan.
Comfortably Numb Pink Floyden abesti arrakastatsu eta entzunenetakoren bat izaten da. Gaiaren bukaeran David Gilmour-ek jotzen duen gitarra-soloa historiako onenetariko bat da kritiko askoren ustez, eta Guitar World aldizkariak historiako 4. hoberena aukeratu zuen. Era berean, 1989an The Amazing Pudding aldizkariaren irakurleek Comfortably Numb aukeratu zuten laukote britainiarraren lanik onena.
Gai hau ohikoa izan zen urte askotan taldearen zuzeneko kontzertuetan, ezinbestekoa. Modu berean David Gilmour-ek eta Roger Waters-ek, haien bakarkako emanaldietan ere jo ohi zuten.

## Kanpo estekak

* Comfortably Numb abestia entzungai (Ingelesez)
* Datuak: Q643167
# Comfrey (Minnesota)

Comfrey Minnesotako hiri bat da. Brown konderrian kokatua dago. 2010ean 382 biztanle zituen, 1,21 kilometro koadrotan banatuta.

## Ikus, gainera

* Brown konderria

## Kanpo estekak

* Datuak: Q2232266
# Comhairle nan Eilean Siar

Comhairle nan Eilean Siar (ˈkoːrʎə nən ˈelan ˈʃiəɾ ahoskatua, euskaraz "Kanpoko Hebridetako Kontseilua") Kanpoko Hebridetako eremu administratiboa da. 1975ean Western Isles Council (Mendebaldeko Uharteen Kontseilua) ingelesezko izenpean eratu zuten, 1997an Eskoziako gaelerazko egungo izenera aldatu zuten, gaelerezko izena duen eremu bakarra izanik.

## Herri nagusiak

* Stornoway / Steòrnabhagh (hiriburua, 8.038 biztanle)
* Carloway / Càrlabhagh (500 biz.)
* Lochboisdale / Loch Baghasdail (300 biz.)
* Aignish / Aiginis (103 biz.)

## Uharteak
### Uharte nagusiak

* Lewis eta Harris: 19.918 biztanle.
* South Uist: 1.818 biz.
* North Uist: 1.271 biz.
* Benbecula: 1.219 biz.
* Barra: 1.078 biz.

### Uharte txikiak

* Scalpay: 322 biz.
* Great Bernera: 233 biz.
* Grimsay: 201 biz.
* Berneray: 136 biz.
* Eriskay: 133 biz.
* Vatersay: 94 biz.
* Baleshare: 49 biz.
* Grimsay: 19 biz.
* Flodda: 11 biz.
* Shiant uharteak

## Iruditegia

* Stornoway, (Lewis eta Harris).
* Lochboisdale (South Uist).
* Lochmaddy (North Uist).
* Lews gaztelua.
* Dun Carloway.
* Garenin herrixka.
* Callanish harriak.
* Lewis uharteko xake piezak.
* Benbeculako hondartza.
* Northbay (Barra).
* Kisimul gaztelua.
* Rockall uhartea.
* Angus MacAskillen oroitarria.

## Ikus, gainera

* Kanpoko Hebridak

## Kanpo estekak

* Kontseiluaren webgunea
* Datuak: Q3778400
# Comerica Bank Tower

Comerica Bank Tower, Ameriketako Estatu Batuetako Dallas hirian dagoen bulego etxe orratz bat da. Guztira 240 metro eta 60 solairu dauzka eta 1987an amaitu zuten eraikitzen.
Johnson/Burgee Architects eta HKS, Inc. arkitekto taldeek diseinatu zuten.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2743574
* Multimedia: Comerica Bank Tower / Q2743574
# Comerio

Comerio Italiako udalerri bat da. Vareseko probintzian kokatuta dago, Lombardia eskualdean. 2.799 biztanle ditu, 5,55 kilometro koadroko azaleran banatuta.

## Mugakideak

Comeriok honako udalerri hauekin egiten du muga:
Castello Cabiaglio Cuvio Gavirate Barasso

## Kanpo estekak

* Datuak: Q39028
* Multimedia: Comerio (Italy) / Q39028
# Comford

Comford, Ingalaterrako Kornualles konderriko herrixka bat da.

## Kanpo estekak

* Datuak: Q5151661
* Multimedia: Comford / Q5151661
# Comhaltas Ceoltóirí Éireann

Comhaltas Ceoltóirí Éireann (euskaraz Irlandako Musikarien Elkartea), Irlandako musika, abesti, dantza eta irlandera bultzarazteko erakunde bat da. 1951an irlandarren artean nahiz Irlandar Diasporan irlandar musika eta kultura ezagutarazteko sortua izan zen. Egoitza nagusia Dublin hiriburuko Monkstown auzoan du.
Urtero, Clare konderriko Ennis udalerrian Fleadh Cheoil jaialdia antolatzearen ardura du.
Gaur egun Labhrás Ó Murchú erakundearen lehendaria da eta mundu osoan 400 ordezkaritza inguru ditu, tartean Irlandako Errepublika, Erresuma Batua, AEB, Kanada, Mexiko, Frantzia, Espainia, Alemania, Hungaria, Luxenburgo, Errusia, Australia eta Zeelanda Berrian.

## Kanpo estekak

* Webgune ofiziala (Ingelesez) (Gaeleraz)
* Datuak: Q2342901
# Comfort (Texas)

Comfort Ameriketako Estatu Batuetako erroldak esleitutako leku bat da. Kendall konderrian kokatuta dago, Texas estatuan. 2.211 biztanle ditu, 8,378855 kilometro koadroko azaleran banatuta.

## Ikus, gainera

* Kendall konderria

## Kanpo estekak

* Datuak: Q642634
* Multimedia: Comfort, Texas / Q642634
# Coppermine

Coppermine argazki galeriak eta webguneak sortzeko web kudeatzaile bat da. PHP lengoaian dago garatuta, eta GNU/GPL lizentziapean argitaratzen da. Coppermine erabiltzeko beharrezkoak diren elementuak dira:
* PHP lengoaia onartzen web zerbitzaria ( Apache gomendatzen du, baina baita ere beste batzuk onartzen ditu (Microsoft ISS, adibidez)
* PHP (>=4.1.0).
* GD libreria edo Image Magick.
* MySQL (>=3.23.23 ).
Coppermine-k eskaintzen dituen ezaugarri batzuk dira:
* Erabiltzaileen kudeaketa aurreratua, baimen mota ezberdinekin.
* Baimendutako erabiltzaileek argazkiak gehitu ditzakete galerietara.
* Argazkien tamaina automatikoki aldatzeko aukera.
* Argazkiak puntuatu, sailkatu eta iruzkindu ahal izateko sistema.
Coppermine Gregory Demar-ek sortu zuen. Egun, azken argitaratutako bertsioa 1.5.34 da.

## Kanpo estekak

* Webgune ofiziala
* Coppermine Twitter-en
* Datuak: Q1131482
# Copper City (Michigan)

Copper City Michigango hiri bat da. Houghton konderrian kokatua dago. 2010ean 190 biztanle zituen, 0,22 kilometro koadrotan banatuta.

## Ikus, gainera

* Houghton konderria

## Kanpo estekak

* Datuak: Q2071035
# Coppieters Fundazioa

Coppieters Fundazioa think tank modura jarduten duen erakundea da, besteak beste Europako aniztasun linguistiko eta kulturalean, eskubide kolektibo eta indibidualetan, bakean, deszentralizazioan eta Herrien autodeterminazio eskubidean arreta jartzen duena. Maurits Coppieters politikari abertzale flandriarraren omenez hartu zuen izena, 2007an sortu zen eta Bruselan du egoitza.
Europako Parlamentuak aitortua, bere kideen eta Europako Parlamentuaren diru-ekarpenez finantziatzen da. Europako Aliantza Askearekin harreman estuak mantentzen ditu.
Hamalau Europako estaturik gabeko nazio daude ordezkatuta Coppieters Fundazioan. Besteak beste, Euskal Herria, Katalunia, Galiza, Gales, Bretainia, Kurdistan, Korsika, Okzitania, etab.. Euskal Herriari dagokionez, Alkartasuna Fundazioa (Eusko Alkartasunarena), Ezkerraberri Fundazioa (Aralarrena) eta Enbata aldizkaria daude ordezkatuta.

## Egitura

Batzar nagusia da Coppietersen organo gorena. Honek, zuzendaritza-taldea (Bureau) aukeratzen du 3 urteko agintaldia duena erakundearen lana goberntzeko. Zuzendaritza 2023ko batzar nagusian berritu zen. Ordurarte, Xabier Macias galiziarra izan zen Fundazioaren lehendakaria, Antonia Luciani kortsikarrak ordeztu duelarik. Xabier Macias lehendakariordea da gaur egun.
Bestalde, Aholku Batzorde Zientifikoak fundazioak egiten dituen lanen kalitatea ebaluatzeaz eta zaintzeaz arduratzen da.

## Izaera eta helburuak

Coppieters Fundazioa Europako gaiei buruzko hausnarketa-taldea da. Ideia berriak garatzen ditu eta hainbat gairi buruzko jakintza sortzen du: kultura- eta hizkuntza-aniztasunaren kudeaketa, gutxiengoen eskubide kolektiboak, demokrazioaren kalitatea, maila anitzeko gobernantza, deszentralizazioa, estatuen eta konstituzioaren erreforma, estatuak sortzeko prozesuak, autodeterminazio-eskubidea, migrazioa, bake-prozesuak eta giza eskubideen babesa.
Coppietersen helburuak ondorengo puntuetan laburlbitzen dire:
* Fundazioarentzat eta bere kideentzat interes berezia duten gaiak aztertzea, ikertzea eta poposamenak egitea.
* Europako politika publikoari buruzko gaiak eztabaidatzen laguntzea, aniztasunaren ikuspegitik.
* Zientzia politikoaren, ekonomiaren, soziologiaren, filosofiaren eta historiaren arloetako ezagutza zientifikoa politikoki egokiak eta erabilgarriak diren kontzeptu eta ideia bihurtzea, bai erakundeen eremuan, bai Europako erakundeetatik kanpo.
* Europako kultura-, eskualde- eta nazio-mugimendu guztien funtzionamenduari eta historiari buruzko informazioa biltzea eta kudeatzea, eta emaitzak jendearen eskura jartzea.
* Akademiaren, hausnarketa-taldeen, fundazio politikoen, gizarte zibilaren eta Europako erakundeen arteko elkarrizketarako plataforma izatea.

## Erreferentziak

* ↑ European Free Alliance
* ↑ Coppieters Fundazioaren kideak
* ↑ (Ingelesez) «Bureau» Coppieters (Noiz kontsultatua: 2024-05-04).
* ↑ (Ingelesez) Kreso, Hana. (2023-11-02). «Antonia Luciani elected as new President of Coppieters Foundation» Coppieters (Noiz kontsultatua: 2024-05-04).
* ↑ (Ingelesez) «Presentation» Coppieters (Noiz kontsultatua: 2024-05-04).

## Kanpo estekak

* Coppieters Fundazioaren webgunea
* Datuak: Q16829132
# Copperas Cove (Texas)

Copperas Cove Texasko hiri bat da. Bell konderrian kokatua dago. 2010ean 32.032 biztanle zituen, 46,69 kilometro koadrotan banatuta.

## Ikus, gainera

* Bell konderria

## Kanpo estekak

* Datuak: Q974087
* Multimedia: Copperas Cove, Texas / Q974087
# Coppengrave

Coppengrave Alemaniako udalerria da. Saxonia Beherea estatuan dago, [[Hildesheim barrutia|Hildesheim]] barrutian. 2014an 640 biztanle zituen 3,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q530163
* Multimedia: Coppengrave / Q530163
# Copper Beecheseko misterioa

Copper Beecheseko misterioa, The Adventure of the Copper Beeches ingelesez, Arthur Conan Doyle eskoziar idazleak argitaratutako Sherlock Holmes detektibe ospetsuari buruzko kontakizun laburra da. 1892ko ekainean kontakizun labur eta solte modura The Strand Magazine aldizkarian argitaratu zen. Ondoren, 1892an urte berean, Sherlock Holmesen Abenturak liburu bilduman argitaratu zen, aldizkari horretan argitaratutako Sherlock Holmesi buruzko beste hainbat kontakizun laburrekin batera .

## Argumentua

Oharra: Atal honek istorio osoa edo amaiera argitzen du.
Holmesek Watsoni Hunter andereñoak bidalitako gutun bat erakutsi zion, umezain lanpostu bat onartu behar zuen aholkatzeko eskatuz. Hunter andereñoa izututa zegoen. Haurtzaina lanbidez, eskaintza susmagarri bat jaso zuen Rucastle jaunarengandik, zeina emazte eta semearekin, Copper Beeches izeneko etxalde batean bizi baitzen. Rucastle jauna prest zegoen normalean irabazten zuena hala hiru ordaintzeko, bere seme basatiaz arduratzeagatik eta bere emaztearen apeta batzuk asetzeagatik, hala nola ilea moztea eta berak adierazitako soinekoak janztea. Holmesek ez du gaia argi ikusten, eta neskari ohartarazi zion edozein arriskuren aurrean bera jakinarazteko.
Hamabost egun pasa ondoren telegrama bat jaso zuen Holmesek eta bera Copper Beechesera joan ziren. Holmesek bere ohiko dotoreziaz ebatzi zuen auzia, eta Rucastle jaunak, bere alaba preso zeukanak, merezitako zigorra jasoko du. Rucastle andereño dohakabeak bizitza berri eta zoriontsua hasiko du bere ezkongaiarekin, eta Hunter andereñoak ikastetxe pribatu bat zuzenduko du.

## Ikus, gainera

* Sherlock Holmesen Abenturak (1892)

## Kanpo estekak

* Datuak: Q1201451
* Multimedia: The Copper Beeches / Q1201451